શહેરની ૧૬ બેઠક પૈકી પશ્ચિમ અમદાવાદની ઘાટલોડિયા, નારણપુરા, એલિસબ્રિજ, સાબરમતી જેવી બેઠક છોડતાં પક્ષ હાઇકમાન્ડ બાપુનગર, અમરાઇવાડી, જમાલપુર, દરિયાપુર, વટવા, નિકોલ બેઠક માટે દ્વિધામાં મુુકાયું છે, કેમ કે આ બેઠકો એવી છે કે જેમાં કોંગ્રેસના ત્રણથી વધુ સક્ષમ ઉમેદવારો ઉપરાંત પાસના અગ્રણીઓની ટિકિટની માગણી છે. ખાસ કરીને બાપુનગર, અમરાઇવાડી, નિકોલ અને ઠક્કરબાપાનગરમાં પાસના દાવેદારો ઊભર્યા છે. અમુક દાવેદારોએ ચૂંટણી લડવા માટે પક્ષ પાસે લાખો રૂ‌પિયાનું ફંડ માગતાં આ બાબત પણ ચર્ચાસ્પદ બની છે.